Акценти от интервюто на министъра на културата Вежди Рашидов за предаването „Денят започва” на БНТ, 26.06.2012 г.

Водещ: Ще започна с разговор с министъра на културата Вежди Рашидов.
Водеща: Добро утро.
Вежди Рашидов: Здравейте.
Водеща: В едно интервю споменавате, че медиите обръщат внимание предимно на лошите новини. Ние Ви поканихме с най-добро чувство да говорим за добрите новини, свързани с българската култура.
Вежди Рашидов: Нека да говорим за това, че преди една седмица това, за което мечтахме, големият български национален музей, е вече факт. Има пари. Беше ми мечта да направим един музей. Не го правя за себе си, правя го за българския народ. Все пак имаме нужда от един такъв музей, където да стои паметта на цялата ни култура.
Водеща: Само да вметна преди да преминем към така наречения български „Лувър”, за който ще търсим името, подходящото име, ще можем да му дадем.
Вежди Рашидов: Нека да го направим заедно. Да, хубаво е. Никога не съм си позволявал в това управление да бъда диктаторът, който решава. Моя работа беше да работя – три години работих, за да намеря средства. Знаете добре, че сме в тежка криза. Бюджетът ни е малък. И, слава Богу, накрая с огромната помощ на министър Павлова, ще имаме музей. Нито една стотинка от българския данъкоплатец не ползваме. Благодаря за решението на Министерски съвет, че ми гласуваха доверието да има музей. И хубаво е българският музей да се казва с хубаво, чисто, звучно българско име. Нека хората да го изберат. 
Водещ: Впрочем ние бихме могли това да го качим и на нашия сайт.
Вежди Рашидов: Аз ще ви бъда благодарен, ако ни бъдете партньори. 

Водеща: Вие споменахте в едно интервю, че това е една стъпка, която е много важна за Вас, изграждането на музей, искате да видите поне едното крило готово. Кое е следващото нещо, което искате да видите, свършено до края на този мандат?
Вежди Рашидов: Няма да ми стигне мандатът. Този пост е отговорен. Не съм безотговорен към бъдещето и съдбата на нацията. От години наред ние сме длъжници на младите хора. Шест училища вече са ремонтирани от до. Театър във Варна е в ремонт. Никой не е пипал 40-50 години театрите. Продали са всички български кина, което е престъпление към българското кино. Българските кинематографисти трябва да имат свой дом, където наистина да представят своите филми и да правят своите фестивали.
Водеща: Кино „Одеон”?
Вежди Рашидов: Това е. Два музея вече са направени. Музеят е място, където съхраняваш паметта и идентичността на една нация. Разумните хора разбират за какво говоря. Това са документи на времето. Време е вече да разберем в България, че културата е бизнес. Навсякъде е бизнес. И то бизнес, който носи пари на държавата, на всички нас. Направихме за първи път в историята на България национална карта за развитие на културния туризъм. Никога в България не се е говорило толкова много за разкопки и археология. От „Мисия Лондон”, откакто е финансиран, до днес говорим за движение на българското кино. Тази година има най-много пари, откакто има Закон за киното. Сега остава да има и хубави филми. Ще се радвам и голяма награда да спечелим. Имам една мечта да направим мулти арт център за млади хора. Да направим едно мини градче, където да  има студия, техника звукозаписна, поезия да пишат, дипломни работи да се правят, концерти да правят, кафе пиеси. Да стане едно малко красиво градче, където хората свободно да експериментират с таланта.
Водещ: Прекрасна идея.
Вежди Рашидов: Това е моята мечта. Да. Би могло да стане. Пари няма да искам от държавата. Но явно няма да ми стигне мандатът, защото остана една година. Културните ни центрове искам да се преобразят. Да има дивиденти за българската държава. 
Водеща: Да популяризират българската култура.
Водещ: Искам да Ви задам само един въпрос на един наш зрител Любомир Кутин, който Ви пита следното – според него има проблем, Министерството на културата не предприема конкретни стъпки за изготвяне на процедура по избор на шест български независими експерти. Става въпрос за „Европейска столица на културата”. Неговият въпрос е, че вашето министерство не предприема конкретни стъпки за изготвяне...
Вежди Рашидов: Не е вярно това.
Водещ: Отговорете на нашия зрител.
Вежди Рашидов: Добре. Сигурно не е добре запознат. Всичко това е в работен процес. Мисля, че не е точна информацията.
Водещ: Избрали ли сте шестима независими експерти, както според него те трябва да участват в комисията?
Вежди Рашидов: Те трябва да участват, но още не е дошло времето за експертното участие.
Водещ: Не сте.
Вежди Рашидов: Ще ги изберем и тях. Всичко, което е по реда и закона ще го направим. 
Водещ: Чудесно. Това е отговорът на нашия зрител.
Водеща: За значимостта на споразумението на подписването за филмови копродукции с Турция. Това ще донесе ли пари на българското кино?
Вежди Рашидов: Аз вече подписах четири споразумения. Последното беше с Израел. Сега предстои с Турция. Турция е производител на филми. Доста голям, мощен производител. Любо Нейков, един прекрасен български артист, е харесан да играе. Копродукциите дават един много интересен шанс. Кино се прави с много пари. Необходими са. Това споразумение дава възможност да се кандидатства за финансиране и в двете посоки. Това ще ни помогне.
Водеща: Много творчески организации искаха изработването на национална стратегия за развитието на културата.
Вежди Рашидов: Работи се. Две правителства са минали. По закон са били длъжни да го направят. В момента екипите работят. Много добре работят.

Водещ: Наскоро се върнахте от посещение от Грузия и Армения.
Водеща: Последен въпрос. Ще останат още много незададени въпроси към Вас, но се надявам пак да ни гостувате.
Вежди Рашидов: Добре.
Водеща: Като стана дума за кино, защо повече от година няма директор на Националния филмов център?
Вежди Рашидов: И тук има обяснение. За мен е много важно човекът, който ще бъде там, да бъде мост между държавата – за тези държавни пари, които са на българския данъкоплатец, и хората, които ще правят доброто българско кино. Да бъде един добър мост. За мен е много важно българското кино да работи. И то работи. Ще работим за развитие на киното, за създаване качествен художествен продукт. 
Водещ: Трудно ще се получи.
Вежди Рашидов: Не. Няма да се получи трудно. Аз мисля, че има процес на узряване. Няма да се пусне конкурс. Но ни трябва един спокоен човек, който да бъде добър мост между парите на държавата и художествения продукт. Едно по едно стават нещата. Много работа е свършена. България е единствената в Европа страна, която е филиал на ЮНЕСКО. И вече Югоизточна Европа започва да ни гледа с уважение. В „Лувъра” сега заминавам. Уточняваме вече и дата. Първо ще покажем тракийско изкуство, Византия и след това ориенталска култура. Богати сме на култура. 
Водеща: Благодарим Ви много.
Вежди Рашидов: Благодаря.

